**ΔΕΛΤΙΟ ΤΥΠΟΥ ΠΔΕ ΘΕΣΣΑΛΙΑΣ**

**26-05-2021**

**Γραμμές Παροχής Πληροφοριών για τις Πανελλαδικές Εξετάσεις και Ψυχολογικής Υποστήριξης υποψηφίων και οικογενειών**

Η ΠΔΕ Θεσσαλίας, σε συνέχεια του ανάλογου Δελτίου Τύπου του Υπουργείου Παιδείας και Θρησκευμάτων και στο πλαίσιο της διαρκούς προσπάθειας στήριξης μαθητών, μαθητριών και των οικογενειών τους, ανακοινώνει την **έναρξη λειτουργίας τηλεφωνικών Γραμμών Παροχής Πληροφοριών για τις Πανελλαδικές Εξετάσεις και Ψυχολογικής Υποστήριξης για υποψηφίους και τις οικογένειές τους, σε όλες τις Διευθύνσεις Δευτεροβάθμιας Εκπαίδευσης και τα ΚΕΣΥ της Θεσσαλίας, καθώς και στην Περιφερειακή Διεύθυνση Εκπαίδευσης.**

Στις ανοικτές τηλεφωνικές γραμμές υποστήριξης μπορούν να εξυπηρετούνται υποψήφιοι για τις πανελλαδικές εξετάσεις μαθητές, γονείς και κηδεμόνες τους από:

1. α) Συμβούλους Επαγγελματικού Προσανατολισμού και β) ειδικούς στην Ψυχική Υγεία, μέσω των κατά τόπους Κέντρων Εκπαιδευτικής και Συμβουλευτικής Υποστήριξης (ΚΕΣΥ)
2. εξειδικευμένους υπαλλήλους σε θέματα Πανελλαδικών Εξετάσεων, μέσω των Διευθύνσεων Δευτεροβάθμιας Εκπαίδευσης
3. εξειδικευμένους υπαλλήλους σε θέματα Πανελλαδικών Εξετάσεων, μέσω της Περιφερειακής Διεύθυνσης Εκπαίδευσης.

**Οι γραμμές υποστήριξης θα λειτουργούν από αύριο, Πέμπτη 27/5/2021 και μέχρι τη λήξη των πανελλαδικών εξετάσεων, με στόχο να**:

* παρέχουν πληροφορίες σε σχέση με τις Πανελλαδικές Εξετάσεις, όπως π.χ. σε σχέση με την ελάχιστη βάση εισαγωγής, το παράλληλο μηχανογραφικό για την εισαγωγή σε Δημόσιο ΙΕΚ, την εξεταστέα ύλη κ.ά.,
* υποστηρίξουν μαθητές και μαθήτριες της Γ΄ Λυκείου κατά την ιδιαίτερη αυτή περίοδο των Πανελλαδικών Εξετάσεων,
* βοηθήσουν υποψηφίους στη διαχείριση του άγχους των εξετάσεων,
* ενισχύσουν τις οικογένειες των υποψηφίων στον υποστηρικτικό τους ρόλο κατά το διάστημα αυτό.

Σημειώνεται ότι οι ενδιαφερόμενοι (μαθητές, γονείς κτλ.) μπορούν να απευθύνονται στη Διεύθυνση Εκπαίδευσης ή ΚΕΣΥ στα οποία υπάγονται γεωγραφικά.

[**Ακολουθεί πίνακας με αναλυτικά στοιχεία επικοινωνίας (τηλέφωνα/mail) ανά Διεύθυνση Εκπαίδευσης και ανά κατηγορία ερωτήματος (θέματα Πανελλαδικών Εξετάσεων/θέματα Ψυχολογικής Στήριξης-Επαγγελματικού Προσανατολισμού), καθώς και με τις ώρες λειτουργίας κάθε δομής.**](https://www.minedu.gov.gr/publications/docs2020/25_05_21_%CE%A0%CE%99%CE%9D%CE%91%CE%9A%CE%91%CE%A3-%CE%A3%CF%84%CE%BF%CE%B9%CF%87%CE%B5%CE%AF%CE%B1_%CF%83%CF%85%CE%B3%CE%BA%CE%B5%CE%BD%CF%84%CF%81%CF%89%CF%84%CE%B9%CE%BA%CE%AC.doc)

|  |  |
| --- | --- |
| **Γραμμή για θέματα Πανελλαδικών Εξετάσεων** | **Γραμμή Ψυχολογικής Στήριξης/Θεμάτων Επαγγελματικού Προσανατολισμού** |
| **Κ.Ε.Σ.Υ. Καρδίτσας**Τηλέφωνο Επικοινωνίας: 2441079891Ώρες λειτουργίας:8:00π.μ. έως 16:00μ.μ. και στο email : mail@kesy.kar.sch.gr | **Κ.Ε.Σ.Υ. Καρδίτσας**Τηλέφωνο Επικοινωνίας: 2441079892Ώρες λειτουργίας:8:00π.μ. έως 20:00μ.μ. και στο email : mail@kesy.kar.sch.gr |
| **Κ.Ε.Σ.Υ. Τρικάλων*.***Τηλέφωνο Επικοινωνίας: 2431046407Ώρες λειτουργίας:8:00 π.μ. έως 16:00μ.μ. και στο email : mail@kesy.tri.sch.gr | **Κ.Ε.Σ.Υ. Τρικάλων*.***Τηλέφωνο Επικοινωνίας: 2431046409Ώρες λειτουργίας:8:00 π.μ. έως 20:00μ.μ. και στο email : mail@kesy.tri.sch.gr |
| **ΔΔΕ Λάρισας**Τηλέφωνο Επικοινωνίας: 2414400036Ώρες λειτουργίας:8:00π.μ. έως 16:00μ.μ. και στο email : mail@dide.lar.sch.gr | **Κ.Ε.Σ.Υ. Λάρισας**Τηλέφωνο Επικοινωνίας: 2410555222Ώρες λειτουργίας:8:00π.μ. έως 20:00μ.μ. και στο email : mail@kesy.lar.sch.gr |
| **ΔΔΕ Μαγνησίας**Τηλέφωνα Επικοινωνίας: 2421029736 (για ΓΕΛ) & 2421052984 (για ΕΠΑΛ)Ώρες λειτουργίας:8:00π.μ. έως 16:00μ.μ. και στο email : mail@dide.mag.sch.gr | **Κ.Ε.Σ.Υ. Μαγνησίας**Τηλέφωνο Επικοινωνίας: 2421020818Ώρες λειτουργίας:8:00 π.μ. έως 20:00μ.μ. και στο email : mail@kesy.mag.sch.gr |
| **ΠΔΕ Θεσσαλίας (για όλες τις ΔΔΕ)** Τηλέφωνο Επικοινωνίας: 2410539214Ώρες λειτουργίας: 16:00μ.μ. έως 20:00μ.μ. και στο email : mail@thess.pde.sch.gr |  |